
Comisia pentru administratie publică și amenajarea teritoriului
    Nr. 4c-7/292

Bucureşti, 29 iunie 2020
PLx 61/2019/2020


           	Către,

BIROUL PERMANENT AL 
CAMEREI DEPUTAŢILOR

   Vă înaintăm, alăturat, raportul comun asupra Legii pentru completarea art.10 din Legea nr.7/2006 privind statutul funcţionarului public parlamentar, trimis Comisiei juridice de disciplină şi imunităţi si Comisiei pentru administrație publică și amenajarea teritoriului pentru reexaminare, cu adresa nr. PLx 61/2019/2020 din 24 iunie 2020.

   Precizăm că Legea a fost retrimisă Parlamentului, spre reexaminare, ca urmare a Deciziei Curţii Constituţionale nr. 420 din 3 iulie 2019, publicată în Monitorul Oficial al României, Partea I, nr. 883 din 1 noiembrie 2019.




            PRESEDINTE, 	PRESEDINTE,

          Nicușor HALICI                                                Angelica FĂDOR

RAPORT COMUN
asupra reexaminării Legii pentru completarea art.10 din Legea nr.7/2006 privind statutul funcţionarului public parlamentar

În temeiul prevederilor art. 135 din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administrație publică și amenajarea teritoriului au fost sesizate cu reexaminarea Legii pentru completarea art.10 din Legea nr.7/2006 privind statutul funcţionarului public parlamentar, ca urmare a Deciziei Curţii Constituţionale nr. 420 din 3 iulie 2019, publicată în Monitorul Oficial al României, Partea I, nr. 883 din 1 noiembrie 2019, trimisă cu adresa nr. PLx 61/2019/2020 din 24 iunie 2020.
Legea are ca obiect de reglementare completarea Legii nr.7/2006 privind statutul functionarului public parlamentar cu două noi prevederi, în sensul în care să nu se afle în incompatibilitate funcționarul public parlamentar desemnat prin act administrativ, emis în condițiile legii, să participe în calitate de reprezentant al instituției sau autorității publice în cadrul unor organisme sau organe colective de conducere aflate în subordinea, sub autoritatea sau controlul Camerei Deputaților sau Senatului (1). De asemenea, nu este incompatibil funcționarul public parlamentar care este desemnat reprezentantul secretarului general al Camerei Deputaților în consiliul de Administrație al R.A. „Monitorul Oficial”
          Legea a fost adoptată de Parlament la data de 16 aprilie 2019 și trimisa la promulgare la data de 5 mai 2019, iar la data de 24 mai 2019 Presedintele României a formulat o sesizare de neconstituționaliate asupra prevederilor legii.
În urma examinării, Curtea Constituțională a admis obiecția de neconstituționalitate și prin Decizia nr. 420 din 3 iulie 2019  a decis că articolul unic [cu referire la art. 10 alin. (11) lit. a) din Legea nr. 7/2006] din Legea pentru completarea art. 10 din Legea nr. 7/2006 privind statutul funcționarului public parlamentar este neconstituțional.
Camera Deputaţilor este Cameră decizională, potrivit prevederilor art.75 din Constituţia României şi ale art. 91 alin. (9) pct. 2 din Regulamentul Camerei Deputaţilor, republicat.
          Senatul, în calitate de primă Cameră sesizată, a reexaminat și adoptat legea în şedinţa din 23 iunie 2020.
În conformitate cu prevederile art. 61, art. 63 din Regulamentul Camerei Deputaţilor, republicat, membrii Comisiilor sesizate în fond au reexaminat legea în ședința comună, desfășurată on-line, în data de 29 iunie 2020.   
La lucrările Comisiei juridice, de disciplină şi imunităţi deputaţii au fost prezenţi conform listei de prezenţă. La lucrările Comisiei pentru administrație publică și amenajarea teritoriului deputaţii au fost prezenţi conform listei de prezenţă.
                Legea supusă reexaminării face parte din categoria legilor organice, conform prevederilor art. 73 alin.(3) lit. j) din Constituţia României, republicată.
         În urma dezbaterilor şi a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea Legii în forma adoptată de Senat.

